Lolla sit op die rak van 'n groot speelgoedwinkel. Sy het 'n pragtige blou lint in haar geel krulhare wat by haar mooi blou rokkie pas. Net so blou soos haar rokkie, is haar blou oë. Maar haar oë is hartseer want niemand wil haar koop nie.
"Ja, sy is die mooiste pop in die winkel. Ek kan nie verstaan hoekom sy nog nie aan 'n dogtertjie behoort nie," sê die ander verkoopsdame.
"Dis my dogtertjie se verjaarsdag. Ek soek 'n geskenk vir haar," sê die vrou terwyl haar oë van rak tot rak soek.
Lolla kan dit nie glo nie. Sy gaan uiteindelik aan 'n dogtertjie behoort. Die verkoopsdame sit vir Lolla terug in die boks waarin sy was toe sy na die winkel gekom het en draai dit toe met mooi verjaarsdagpapier. Binne in die boks is dit pikdonker. Lolla kan niks sien nie maar sy is so bly sy gee nie om nie. Haar oë is toe en sy droom van hoe lekker dit gaan wees om aan 'n dogtertjie te behoort.
'n Rukkie later hoor Lolla baie motors en busse in die straat, 'n deur wat toeklap en dan beweeg die motor waarin sy en die vrou wat haar gekoop het van die winkel af wegry.
Hulle ry vir 'n rukkie. Later hou hulle stil, die vrou haal die boks waarin Lolla is uit die motor en stap na die huis.
"Ek sit in die kas al vir baie, baie lank. Toe Sumarie my gekry het, het sy baie met my gespeel. Ek het elke dag op haar bed gelê."
Na 'n rukkie stap hulle deur die tuinhekkie en dan is hulle in die straat. 'n Entjie van Sumarie-hulle se huis af begin dit skielik te donderweer. Lolla skrik.
Hulle kom by die hek van 'n groot tuin. Dis die tuin van die dorp waar mense graag op Sondae met hulle honde gaan stap.
Skielik begin dit kliphard the reën. Na 'n rukkie is Lolla se rok en hare sopnat en Tobias se lyf ook. Hulle kan nie mooi sien waar hulle hardloop nie. Skielik gly Lolla se voet en sy val.
"Ek is so jammer ek kon nie vir jou 'n geskenk gee vir jou verjaarsdag nie, Annie. As ek 'n werk kry sal ek vir jou iets koop."
"Wel, ek weet nie. Is dit nie miskien 'n ander kind se speelgoed nie?" vra haar pa en kyk in die tuin rond.
"Ja, Pappa. Dankie vir die mooi geskenke," sê Annie en druk vir Lolla wie se hare stink en in toutjies hang teen haar vas. "Sy's die mooiste pop wat ek nog ooit gehad het." Toe tel sy vir Tobias op. "Ek is so bly oor hierdie beertjie. Ek wou so graag 'n beertjie hê."
Toe hulle later by die huis kom, trek Annie Lolla se rok uit en was haar lyf met seepwater. Sy was haar mooi blou rokkie en hang dit op die draad. Haar blou lint ook. In die koelte onder die boom in die tuin sit Tobias. Sy lyf is skoon gewas. Hy stink nie meer nie. Die sonnetjie bak hom droog.